ગુજરાતના રાજકોટના વતની સ્મિત એ ૯૨ લોકોમાંના એક છે, જેમણે ગંગાકિનારે સંન્યાસ લીધો. સંન્યાસ લીધા બાદ તેમનું નામ સ્વામી આત્મદેવ થઈ ગયું છે. ઓસ્ટ્રેલિયામાંથી માહિતી ટેક્નોલોજીમાં સ્નાતક અને અનુસ્નાતક કરી ચૂકેલા આચાર્ય આત્મદેવના ઘરમાં માતા-પિતા ઉપરાંત એક મોટો ભાઈ છે. પિતાજી પ્રાથમિક શિક્ષક છે, પરંતુ નેત્રહીન છે. તેઓ માહિતી ટેક્નોલોજીના વિદ્યાર્થીથી લઈ એક સંન્યાસીની યાત્રા શરુ કરવાના વિષયમાં બતાવે છે. વર્ષ ૨૦૧૨માં મેં અનુસ્નાતક કર્યું. તે સમયે દેશમાં ભ્રષ્ટાચાર, અનાચારની વિરુદ્ધ દેશમાં એક વાતાવરણ બન્યું હતું. સ્વામી રામદેવજી આખા દેશમાં પ્રવાસ કરી ભ્રષ્ટાચારની વિરુદ્ધ અલખ જગાવી રહ્યા હતા. હું ઓસ્ટ્રેલિયાથી યુ-ટ્યુબના માધ્યમથી ન માત્ર આ આખા આંદોલનને નજીકથી જોઈ રહ્યો હતો, પરંતુ શિક્ષણથી લઈને સંસ્કૃતિના વિષયમાં ચિંતન કરતો હતો. ઘણીવાર સ્વામીજી પોતાનાં ભાષણોમાં કહેતા હતા કે જે દેશમાં આપણે જન્મ્યા, ભણી-ગણીને મોટા થયા, જ્યાંનું અન્ન જળ ગ્રહણ કર્યું પછી આપણે કોઈ બીજા દેશમાં જઈ સેવાઓ આપીએ તો એ માતૃભૂમિ-પ્રત્યે ઘોર વિશ્ર્વાસઘાત થઈ જાય છે. આ ભાષણ બાદ મેં એ જ સમયે સંકલ્પ કર્યો કે હું જે પણ કરીશ પોતાના દેશ અને માટી માટે કરીશ.